Klip Terbaru Crawl Mampu Membuatkan Anda Terkejut
Filem Crawl akan mula ditayangkan pada minggu ini, kepada yang berkira-kira untuk menyaksikan filem seram thriller mengenai buaya ganas ini, apa kata anda menonton terlebih dahulu dua klip filem Crawl dibawah. Jaga-jaga, anda mungkin akan terkejut! Crawl mengisahkan seorang wanita muda cuba menyelamatkan bapanya ketika ribut taufan Kategori 5. Bagaimanapun, dalam cubaannya itu, dia terperangkap dalam sebuah rumah yang banjir dan mendapati dirinya perlu melawan sekumpulan buaya ganas. Diarahkan Alexandre Aja dan diterbitkan Sam Raimi, filem edaran United International Pictures ini dibintangi beberapa pelakon seperti Kaya Scodelario, Barry Pepper, Ross Anderson, dan Anson Boon Crawl akan menemui penonton tempatan mulai 11 Julai ini.